షిర్డీ సాయిబాబా
1918లో తన సమాధి వరకు సాయిబాబా షిరిడీలోనే ఉన్నారు. ఒక పాత మసీదును తన నివాసం చేసుకొన్నారు. మసీదులో ధునిని వెలిగించారు. అందులోనుండి విభూతిని తీసి తన దర్శనానికి వచ్చేవారికి పంచేవారు. అది వ వారికి రక్షణ ఇస్తుంది.వచ్చిన వారికి ఉపదేశాలు, ధర్మ బోధలు చేసేవారు. చాలా మహత్తులు చూపించారు. స్వయంగా వండి ప్రసాదాన్ని పంచేవారు. ఉత్సవాలలో పాల్గొనేవారు. ఒకోమారు విపరీతంగా కోపం చూపేవారు.
సిక్కు గురువులు
గురునానక్‌ (గురుముఖి: ਗੁਰੂ ਨਾਨਕ) (1469 ఏప్రిల్ 15 - సోమవారం 1539 సెప్టెంబరు 22) సిక్కు మత స్థాపకుడు మరియు సిక్కుల పదిమంది గురువులలో మొదటివాడు. ఆయన తల్వండి అనే గ్రామంలో జన్మించారు. దీనినే రాయ్‌భోయ్‌కి తల్వాండి అని కూడా పిలుస్తారు. ఇప్పుడు నన్కానా సాహిబ్ అని పిలుస్తున్నారు. ఇది ప్రస్తుత పాకిస్థాన్‌లోని లాహోర్‌కు సమీపంలో ఉంది. పురాతన సిక్కు ఆధారాల ప్రకారం 1469లో బైశాఖ మాసం (ఏప్రిల్‌-మే) లో మూడోరోజున తెల్లవారుజామున గురునానక్‌ జన్మించారు. దీనిని 1469 ఏప్రిల్‌ 15, శనివారంగా నమ్ముతారు. ఏదేమైనా సిక్కులు మాత్రం ఈ ఆనందకరమైన కార్యక్రమాన్ని ప్రతీ సంవత్సరం నవంబరు 24న జరుపుకుంటారు.